Lietadlo Grumman F4F Wildcat sa zúčastnilo všetkých dôležitých námorných operácií od bitky o Midway cez Guadalcanal, po vylodenie sa v Severnej Afrike a ochranu konvojov plaviacich sa cez Atlantik. Pri vzájomných súbojoch v Pacifiku boli Wildcaty prekonávané japonskými strojmi Mitsubishi A6M Zero, ktoré boli lepšie v letových vlastnostiach, no Wildcat bol lepšie vyzbrojený, robustný a spoľahlivý, znášal aj ťažké poškodenie.